Loewe

**Loewe** (տառադարձվում է Լյովե), իսպանական նորաձևության տուն, որը մասնագիտանում է կաշվե իրերի, հագուստի, աքսեսուարների և օծանելիքի մեջ։ Հիմնադրվել է 1846 թվականին, աշխարհի ամենահին և ամենամեծ շքեղ նորաձևության տներից մեկն է։ 1905 թվականից դարձել է Իսպանիայի թագավորական արքունիքի պաշտոնական մատակարարը։

## Պատմություն
ձախից|մինի|1905 թվական, Loewe բուտիկը Մադրիդում
1846 թվականին Մադրիդում հիմնադրել են մի խումբ իսպանացի կաշեգործներ, իսկ ապրանքանիշն ինքնին առաջացել է 1876 թվականին, երբ նրան միացել է հեսսիական ծագմամբ գերմանացի վաճառական Էնրիկե Լյովե ի Ռոսբերգը։

20-րդ դարի սկզբին շատ հայտնի մարդիկ սկսել են հետաքրքրվել «Loewe» ապրանքանիշով։ 1905 թվականին Իսպանիայի թագավոր Ալֆոնսո XIII-ը օրգինալ ապրանքանիշի հիմնադրի ժառանգ Էնրիկե Լևի ի Հինթոնին շնորհել է թագավորական արքունիքում մատակարարի կոչում: Նրա կինը՝ թագուհի Վիկտորիա Եվգենիան, հաճախ էր այցելում Պրինսիպի Դե Մադրիդի խանութ։

Ընկերության ժողովրդականությունը արագորեն մեծ թափ է ստացել և առաջխաղացում է ունեցել այնպիսի հայտնի անձնավորությունների շնորհիվ, ինչպիսիք են Էռնեստ Հեմինգուեյը, Ավա Գարդները, Ռիտա Հեյվորթը, Մառլեն Դիտրիխը և Սոֆի Լորենը։ 1970-ական թվականներին ընկերությունը օծանելիքի և նորաձևության մեջ ընդլայնել է տեսականին՝ ստեղծելով *Loewe* լոգոտիպը, որն առաջին անգամ մշակել է Կարլ Լագերֆելդը: Դիզայներներ Ջորջո Արմանին և Լաուրա Բիաջոտտին հագուստի կանացի հավաքածուներ են մշակել։
մինի|Կաշվե պայուսակ Loewe-ից
1986 թվականին *LVMH* ընկերությունը գնել է *Loewe* միջազգային դիստրիբուցիայի իրավունքները։ 1996 թվականին ամբողջությամբ գնել է ապրանքանիշը։

1987 թվականին որպես նոր ստեղծագործական տնօրեն ընկերությանն է միացել Նարսիսո Ռոդրիգեսը, և ապրանքանիշն առաջին ցուցադրությունն անցկացրել է Փարիզի նորաձևության շաբաթում 1998 թվականի աշուն/ձմեռ սեզոնում։ Նրան հաջորդել է Խոսե Էնրիկե Օնիա Սելֆան (2000-2007) և Ստյուարտ Վեվերսը (2008-2013)։ Վեվերսի պաշտոնավարման ընթացքում ապրանքանիշը կենտրոնացել է պայուսակների, կաշվե հագուստի և աքսեսուարների վրա։

2013 թվականին ստեղծագործական տնօրեն է դարձել Ջոնաթան Անդերսոնը։ 2014 թվականին ներկայացվել են նրա հագուստի առաջին հավաքածուները։ Սթիվեն Մեյզելի գլխավորությամբ ընկերությունը սկսել է նաև գովազդային արշավների շարք։

2014 թվականից *Loewe*-ի կենտրոնակայանը, ներառյալ նախագծային խումբը, որը նախկինում հիմնված էր Մադրիդում, գտնվում է Փարիզի Սեն-Սուլպիս հրապարակում։ Ընկերությունը նախկինի պես գտնվում է Իսպանիայում, կաշվե իրերի արտադրությունը մասնավորապես իրականացվում է Բարսելոնայում և Խետաֆեում՝ Մադրիդից ոչ հեռու։
մինի|Loewe բուտիկ՝ Ճապոնիայում
մինի|Loewe բուտիկ՝ Հոնկոնգում
Իսպանիայի թագավորի մայրը՝ թագուհի Սոֆիան, մի քանի անգամ նկատվել է *Loewe*-ի պայուսակներով:

Վերլուծաբանների կարծիքով՝ 2023 թվականի երկրորդ եռամսյակում աշխարհում ամենատարածված նորաձևության ապրանքանիշը *Loewe* ընկերությունն է։

2024 թվականի երկրորդ եռամսյակում աշխարհի ամենահայտնի զգեստների վարկանիշային ցուցակը համալրվել է *Loewe x On Cloud tilt 2.0* մարզակոշիկներով։

## Գտնվելու վայր
*Loewe* խանութները գտնվում են ամբողջ աշխարհում: 2014 թվականին 143 խանութներ կենտրոնացած էին Իսպանիայում և Ճապոնիայում և ունեին 37 և 27 կետեր։ 1963 թվականին բացվել է Լոնդոնի առաջին խանութը։ Ընկերությունն ունի նաև երեք խանութ ԱՄՆ-ում, որոնք տեղակայված են Մայամիի գերժամանակակից թաղամասում (2016 թվականից), Լաս Վեգասի *Wynn* հյուրանոցում (2018 թվականից) և Նյու Յորքում (2019 թվականից)։

## Հիմնադրամ
1988 թվականին Էնրիկե Լյովե-Յ-Լինչը՝ ֆիրմայի ստեղծողի ծոռը, հիմնել է Լյովե հիմնադրամը՝ մասնավոր մշակութային հիմնադրամ, որն աջակցում է տարբեր միջոցառումների և ցուցահանդեսների։ 2002 թվականին հիմնադրամը Իսպանիայի կառավարության կողմից ստացել է կերպարվեստի ոլորտում ունեցած վաստակի ոսկե մեդալ։

## Ծանոթագրություններ

Կատեգորիա:Իսպանիայի ընկերություններ
Կատեգորիա:Հագուստի և կոշիկի արտադրողներ
Կատեգորիա:Նորաձևություն